title: Komisjoni rakendusmäärus (EL) 2019/230, 7. veebruar 2019, millega parandatakse rakendusmääruse (EL) 2017/2330 (milles käsitletakse loa andmist raud(II)karbonaadi, raud(III)kloriidheksahüdraadi, raud(II)sulfaatmonohüdraadi, raud(II)sulfaatheptahüdraadi, raud(II)fumaraadi, aminohapete raud(II)kelaadi hüdraadi, valguhüdrolüsaatide raud(II)kelaadi ja glütsiini raud(II)kelaadi hüdraadi kasutamiseks kõigi loomaliikide söödalisandina ja rauddekstraani kasutamiseks põrsaste söödalisandina ning millega muudetakse määrusi (EÜ) nr 1334/2003 ja (EÜ) nr 479/2006) teatavaid keeleversioone (EMPs kohaldatav tekst)

text:
                  8.2.2019

                  ET

                  Euroopa Liidu Teataja

                  L 37/111

         KOMISJONI RAKENDUSMÄÄRUS (EL) 2019/230,
         7. veebruar 2019,
         millega parandatakse rakendusmääruse (EL) 2017/2330 (milles käsitletakse loa andmist raud(II)karbonaadi, raud(III)kloriidheksahüdraadi, raud(II)sulfaatmonohüdraadi, raud(II)sulfaatheptahüdraadi, raud(II)fumaraadi, aminohapete raud(II)kelaadi hüdraadi, valguhüdrolüsaatide raud(II)kelaadi ja glütsiini raud(II)kelaadi hüdraadi kasutamiseks kõigi loomaliikide söödalisandina ja rauddekstraani kasutamiseks põrsaste söödalisandina ning millega muudetakse määrusi (EÜ) nr 1334/2003 ja (EÜ) nr 479/2006) teatavaid keeleversioone
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Komisjoni rakendusmääruse (EL) 2017/2330 (2) horvaadi-, prantsus- ja tšehhikeelse versiooni artiklis 3 on viga, mis on seotud raud(III)oksiidi kasutamisega loomasöödas.

                     (2)

                     Seepärast tuleks rakendusmääruse (EL) 2017/2330 horvaadi-, prantsus- ja tšehhikeelset versiooni vastavalt parandada. Teistes keeleversioonides ei ole vaja parandusi teha.

                     (3)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 14. detsembri 2017. aasta rakendusmäärus (EL) 2017/2330, milles käsitletakse loa andmist raud(II)karbonaadi, raud(III)kloriidheksahüdraadi, raud(II)sulfaatmonohüdraadi, raud(II)sulfaatheptahüdraadi, raud(II)fumaraadi, aminohapete raud(II)kelaadi hüdraadi, valguhüdrolüsaatide raud(II)kelaadi ja glütsiini raud(II)kelaadi hüdraadi kasutamiseks kõigi loomaliikide söödalisandina ja rauddekstraani kasutamiseks põrsaste söödalisandina ning millega muudetakse määrusi (EÜ) nr 1334/2003 ja (EÜ) nr 479/2006 (ELT L 333, 15.12.2017, lk 41).


title: Komisjoni rakendusmäärus (EL) 2019/262, 14. veebruar 2019, millega muudetakse nõukogu rakendusmäärust (EL) nr 430/2013, millega kehtestatakse lõplik dumpinguvastane tollimaks Hiina Rahvavabariigist ja Taist pärit tempermalmist valatud keermestatud toruliitmike impordi suhtes, nõutakse lõplikult sisse sellise impordi suhtes kehtestatud ajutine tollimaks ning lõpetatakse menetlus Indoneesia suhtes

text:
                  15.2.2019

                  ET

                  Euroopa Liidu Teataja

                  L 44/6

         KOMISJONI RAKENDUSMÄÄRUS (EL) 2019/262,
         14. veebruar 2019,
         millega muudetakse nõukogu rakendusmäärust (EL) nr 430/2013, millega kehtestatakse lõplik dumpinguvastane tollimaks Hiina Rahvavabariigist ja Taist pärit tempermalmist valatud keermestatud toruliitmike impordi suhtes, nõutakse lõplikult sisse sellise impordi suhtes kehtestatud ajutine tollimaks ning lõpetatakse menetlus Indoneesia suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 9 lõiget 4,
         ning arvestades järgmist:

                     (1)

                     Rakendusmäärusega (EL) nr 430/2013 (2) kehtestas nõukogu lõpliku dumpinguvastase tollimaksu määraga 14,9 % – 57,8 % Hiina Rahvavabariigist ja Taist pärit selliste tempermalmist valatud keermestatud toruliitmike (välja arvatud surveliitmike põhidetailid, milles kasutatakse ISO DIN 13 kohaseid meeterkeermeid, ning tempermalmist valatud keermestatud ümmargused kaaneta harukarbid) impordi suhtes, mis praegu kuuluvad kombineeritud nomenklatuuri (edaspidi „CN“) koodi ex 7307 19 10 (TARICi kood 7307191010) alla.

                     (2)

                     Euroopa Kohtu 12. juuli 2018. aasta otsusega liidetud kohtuasjades C-397/17 ja C-398/17, Profit Europe, (3) leidis Euroopa Kohus, et kombineeritud nomenklatuuri tuleb tõlgendada nii, et keragrafiitmalmist toruliitmikud tuleb klassifitseerida CNi jääkalamrubriiki 7307 19 90 muude toruliitmikena, mitte CNi alamrubriiki 7307 11 10 mittetempermalmist toruliitmikena või CNi alamrubriiki 7307 19 10 tempermalmist liitmikena.

                     (3)

                     Pärast nimetatud kohtuotsust muudeti kombineeritud nomenklatuuri selgitavaid märkusi seoses CN-koodiga 7307 19 10 sel viisil, et kõnealuse CN-koodi alt jäeti välja keragrafiitmalmist toruliitmikud.

                     (4)

                     Komisjoni määrusega (EL) nr 1071/2012, (4) millega kehtestati ajutine dumpinguvastane tollimaks tempermalmist valatud keermestatud toruliitmike impordi suhtes, klassifitseeriti keragrafiitmalmist (tuntud ka kui kõrgtugev malm) toruliitmikud sõnaselgelt CN-koodi 7307 19 10 alla. Rakendusmääruses (EL) nr 430/2013 kasutati jätkuvalt kõnealuste toodete klassifitseerimist CN-koodi 7307 19 10 alla tempermalmist liitmikena. Viide CN-koodile on nüüd vastuolus Euroopa Kohtu praktika ja kombineeritud nomenklatuuri selgitavate märkustega CN-koodi 7307 19 10 kohta.

                     (5)

                     Seepärast tuleks rakendusmääruses (EL) nr 430/2013 loetletud koodide hulka lisada ka CN-kood ex 7307 19 90 ja vastav TARICi kood selliste kaupade puhul, mille impordi suhtes kehtib lõplik dumpinguvastane tollimaks.

                     (6)

                     Selleks et tagada kehtivate dumpinguvastaste tollimaksude tõhus kogumine, tuleks rakendusmäärust (EL) nr 430/2013 vastavalt muuta.

                     (7)

                     Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) nr 430/2013 muudetakse järgmiselt.

                        1)

                        Pealkiri asendatakse järgmisega:
                        „Nõukogu rakendusmäärus (EL) nr 430/2013, millega kehtestatakse lõplik dumpinguvastane tollimaks Hiina Rahvavabariigist ja Taist pärit tempermalmist ja keragrafiitmalmi valatud keermestatud toruliitmike impordi suhtes, nõutakse lõplikult sisse sellise impordi suhtes kehtestatud ajutine tollimaks ning lõpetatakse menetlus Indoneesia suhtes“;

                        2)

                        artikli 1 lõige 1 asendatakse järgmisega:

                           „1.   Kehtestatakse lõplik dumpinguvastane tollimaks Hiina Rahvavabariigist (edaspidi „Hiina RV“) ja Taist pärit selliste tempermalmist ja keragrafiitmalmist valatud keermestatud toruliitmike (välja arvatud surveliitmike põhidetailid, milles kasutatakse ISO DIN 13 kohaseid meeterkeermeid, ning tempermalmist valatud keermestatud ümmargused kaaneta harukarbid) impordi suhtes, mis praegu kuuluvad CN-koodi ex 7307 19 10 (TARICi kood 7307191010) ja ex 7307 19 90 (TARICi kood 7307199010) alla.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  Nõukogu 13. mai 2013. aasta rakendusmäärus (EL) nr 430/2013, millega kehtestatakse lõplik dumpinguvastane tollimaks Hiina Rahvavabariigist ja Taist pärit tempermalmist valatud keermestatud toruliitmike impordi suhtes, nõutakse lõplikult sisse sellise impordi suhtes kehtestatud ajutine tollimaks ning lõpetatakse menetlus Indoneesia suhtes (ELT L 129, 14.5.2013, lk 1).

            (3)  Kohtuotsus, Euroopa Kohus, 12. juuli 2018, liidetud kohtuasjad C-397/17 ja C-398/17, Profit Europe NV vs. Belgische Staat, ECLI:EU:C:2018:564.

            (4)  Komisjoni 14. novembri 2012. aasta määrus (EL) nr 1071/2012, millega kehtestatakse ajutine dumpinguvastane tollimaks Hiina Rahvavabariigist ja Taist pärit tempermalmist valatud keermestatud toruliitmike impordi suhtes (ELT L 318, 15.11.2012, lk 10).


title: Nõukogu rakendusmäärus (EL) 2019/408, 14. märts 2019, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

text:
                  15.3.2019

                  ET

                  Euroopa Liidu Teataja

                  L 73/9

         NÕUKOGU RAKENDUSMÄÄRUS (EL) 2019/408,
         14. märts 2019,
         millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 17. märtsi 2014. aasta määrust (EL) nr 269/2014, (1) mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, eriti selle artikli 14 lõikeid 1, 3 ja 4,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 17. märtsil 2014 vastu määruse (EL) nr 269/2014.

                     (2)

                     Nõukogus toimunud läbivaatamise alusel tuleks määruse (EL) nr 269/2014 I lisas muuta teatavaid isikuid ja üksusi käsitlevat teavet ning üht surnud isikut puudutav kanne tuleks loetelust välja jätta.

                     (3)

                     Määruse (EL) nr 269/2014 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 269/2014 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. märts 2019

                  Nõukogu nimel

                  eesistuja

               G. CIAMBA

            (1)  ELT L 78, 17.3.2014, lk 6.

            LISA
            Määruse (EL) nr 269/2014 I lisa muudetakse järgmiselt.

                        1)

                        Välja jäetakse järgmist isikut käsitlev kanne:

                                    96.

                                    Alexander Vladimirovich ZAKHARCHENKO

                        2)

                        Allpool loetletud isikuid ja üksusi käsitlevad kanded asendatakse järgmiste kannetega:
                        Isikud

                                       Nimi

                                       Identifitseerimisandmed

                                       Põhjendused

                                       Loetellu kandmise kuupäev

                                       „19.

                                       Aleksandr Viktorovich VITKO
                                       (Александр Викторович ВИТКО)

                                       Sünniaeg: 13.9.1961
                                       Sünnikoht: Vitebsk (Valgevene NSV)

                                       Endine Musta mere laevastiku ülem, admiral. Venemaa laevastiku ülemjuhataja asetäitja.
                                       Vastutav Ukraina suveräänse territooriumi okupeerinud Vene vägede juhatamise eest.

                                       17.3.2014

                                       22.

                                       Dmitry Olegovich ROGOZIN
                                       (Дмитрий Олегович РОГОЗИН)

                                       Sünniaeg: 21.12.1963
                                       Sünnikoht: Moskva

                                       Venemaa Föderatsiooni endine asepeaminister. Kutsus avalikult üles Krimmi annekteerima.
                                       Alates 2018. aastast töötab ühe riigiasutuse peadirektorina.

                                       21.3.2014

                                       31.

                                       Valery Kirillovich MEDVEDEV
                                       (Валерий Кириллович МЕДВЕДЕВ)
                                       Valeriy Kyrylovych MEDVEDIEV
                                       (Валерiй Кирилович МЕДВЕДЄВ)

                                       Sünniaeg: 21.8.1946
                                       Sünnikoht: Shmakovka, Primorski oblast

                                       Sevastopoli valimiskomisjoni endine esimees (kuni 26. maini 2017). Vastutav Krimmi „referendumi“ läbiviimise eest. Vastutav Venemaa süsteemi kohaselt „referendumi“ tulemuste allkirjastamise eest.
                                       Toetab endiselt aktiivselt separatistlikku tegevust või poliitikat.

                                       21.3.2014

                                       35.

                                       Oleg Yevgenyvich BELAVENTSEV
                                       (Олег Евгеньевич БЕЛАВЕНЦЕВ)

                                       Sünniaeg: 15.9.1949
                                       Sünnikoht: Moskva

                                       Endine Venemaa Föderatsiooni presidendi täievoliline esindaja nn Krimmi föderaalpiirkonnas, vastutav Venemaa riigipea põhiseaduslike õiguste jõustamise eest annekteeritud Krimmi Autonoomse Vabariigi territooriumil. Endine Venemaa julgeolekunõukogu ajutine liige.
                                       Endine Venemaa Föderatsiooni presidendi täievoliline esindaja Põhja-Kaukaasia föderaalpiirkonnas (kuni 2018. aasta juunini).
                                       Toetab endiselt aktiivselt separatistlikku tegevust või poliitikat.

                                       29.4.2014

                                       36.

                                       Oleg Genrikhovich SAVELYEV
                                       (Олег Генрихович САВЕЛЬЕВ)

                                       Sünniaeg: 27.10.1965
                                       Sünnikoht: Leningrad

                                       Endine Krimmi asjade minister. Vastutav annekteeritud Krimmi Autonoomse Vabariigi integreerimise eest Venemaa Föderatsiooni koosseisu.
                                       Endine Venemaa valitsuse kantselei ülema asetäitja, vastutav „Krimmi Vabariigi“ sotsiaal-majanduslikku arengut käsitleva valitsuskomisjoni töö korraldamise eest.
                                       Venemaa Föderatsiooni kontrollikoja personaliülem.

                                       29.4.2014

                                       46.

                                       Denys Volodymyrovych PUSHYLIN (Денис Володимирович ПУШИЛIН)
                                       Denis Vladimirovich PUSHILIN (Денис Владимирович ПУШИЛИН)

                                       Sünniaeg: 9.5.1981 või 9.5.1982
                                       Sünnikoht: Makiivka (Donetski oblast)

                                       „Donetski Rahvavabariigi“ üks juhtidest. Osales 2014. aastal Donetskis piirkondlike ametiasutuste hõivamises ja valdusse võtmises. Oli 4. septembrini 2015„Donetski Rahvavabariigi rahvusnõukogu“ nn aseesimees. Alates 4. septembrist 2015„Donetski Rahvavabariigi rahvusnõukogu“ nn esimees. Alates 7. septembrist 2018„Donetski Rahvavabariigi“ nn juhi kohusetäitja. Pärast nn valimisi 11. novembril 2018„Donetski Rahvavabariigi“ nn juht.

                                       29.4.2014

                                       55.

                                       Igor Nikolaevich BEZLER (teise nimega Bes (saatan))
                                       (Игорь Николаевич БЕЗЛЕР)
                                       Ihor Mykolayovych BEZLER
                                       (Iгор Миколайович БЕЗЛЕР)

                                       Sünniaeg: 30.12.1965
                                       Sünnikoht: Simferopol, Krimm

                                       Üks endisi Gorlivka isehakanud omakaitse juhte. Ta võttis oma kontrolli alla Ukraina julgeolekuteenistuse Donetski rajooni büroo hoone ja hiljem siseministeeriumi osakonna Gorlivka linnas. Tal on sidemeid Igor Strelkovi/Girkiniga, kelle juhtimisel ta oli seotud Gorlivka linnanõukogu saadiku Volodymyr Rybaki mõrvaga.
                                       Toetab endiselt aktiivselt separatistlikku tegevust või poliitikat.

                                       12.5.2014

                                       83.

                                       Ekaterina Yurievna GUBAREVA
                                       (Екатерина Юрьевна ГУБАРЕВА)
                                       Kateryna Yuriyivna GUBARIEVA (HUBARIEVA)
                                       (Катерина Юрiївна ГУБАРЄВА)

                                       Sünniaeg: 5.7.1983 või 10.3.1983
                                       Sünnikoht: Kahhovka (Hersoni oblast)

                                       Endise „välisministrina“ vastutas ta „Donetski Rahvavabariigi“ kaitsmise eest, kahjustades nii Ukraina territoriaalset terviklikkust, suveräänsust ja sõltumatust. Selle ametikoha vastuvõtmisega ja sellel ametikohal tegutsemisega on ta toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat. Toetab endiselt aktiivselt separatistlikku tegevust ja poliitikat.
                                       Endine „Donetski Rahvavabariigi rahvusnõukogu“ liige (kuni 2018. aasta novembrini).

                                       25.7.2014

                                       89.

                                       Oksana TCHIGRINA
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Sünniaeg: tõenäoliselt 23.7.1981

                                       „Luganski Rahvavabariigi“ nn valitsuse endine pressiesindaja, kes tegi avaldusi, milles õigustatakse muu hulgas Ukraina sõjalennuki allatulistamist, pantvangide võtmist, ebaseaduslike relvastatud rühmituste võitlustegevust, mis on seetõttu kahjustanud Ukraina territoriaalset terviklikkust, suveräänsust ja ühtsust.
                                       LNRi pressiteenistuse endine pressiesindaja.
                                       Toetab endiselt aktiivselt separatistlikku tegevust või poliitikat.

                                       30.7.2014

                                       91.

                                       Sergey Vadimovich ABISOV
                                       (Сергей Вадимович АБИСОВ)
                                       Sergiy (Serhiy) Vadymovych ABISOV
                                       (Сергiй Вадимович АБIСОВ)

                                       Sünniaeg: 27.11.1967
                                       Sünnikoht: Simferopol, Krimm

                                       Võttes vastu „Krimmi Vabariigi“ nn siseministri ametikoha, millele Venemaa president nimetas ta 5. mail 2014 (dekreet nr 301), ning oma tegevusega nn siseministrina on ta kahjustanud Ukraina territoriaalset terviklikkust, suveräänsust ja ühtsust.
                                       Vabastati 2018. aasta juunis „Krimmi Vabariigi“ nn siseministri ametikohalt.

                                       30.7.2014

                                       97.

                                       Vladimir Petrovich KONONOV (teise nimega „Tsaar“)
                                       (Владимир Петровнч КОНОНОВ)
                                       Volodymyr Petrovych KONONOV
                                       (Володимир Петрович КОНОНОВ)

                                       Sünniaeg: 14.10.1974
                                       Sünnikoht: Gorsky, Luganski oblast

                                       Asus 14. augustil 2014 Igor Strelkovi/Girkini asemel „Donetski Rahvavabariigi“ nn kaitseministri ametisse. Ta on väidetavalt juhtinud alates 2014. aasta aprillist separatistlikku võitlejate üksust Donetskis ja lubanud lahendada strateegilise ülesande tõrjuda Ukraina sõjalist agressiooni. Seetõttu on Kononov toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat.
                                       Vabastati 2018. aasta septembris nn kaitseministri ametikohalt.

                                       12.9.2014

                                       102.

                                       Andrei Nikolaevich RODKIN
                                       (Андрей Николаевич РОДКИН)

                                       Sünniaeg: 23.9.1976
                                       Sünnikoht: Moskva

                                       „Donetski Rahvavabariigi“ endine esindaja Moskvas. Oma avaldustes on ta muu hulgas rääkinud sellest, et omakaitse on valmis pidama partisanisõda ja on konfiskeerinud Ukraina relvajõududelt relvastussüsteeme. Seetõttu on ta toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat.
                                       Üks „Donbassi vabatahtlike liidu“ endisi juhte.
                                       Toetab endiselt aktiivselt separatistlikku tegevust või poliitikat.

                                       12.9.2014

                                       103.

                                       Aleksandr Akimovich KARAMAN
                                       (Александр Акимович КАРАМАН)
                                       Alexandru CARAMAN

                                       Sünniaeg: 26.7.1956
                                       Sünnikoht: Cioburciu, Slobozia piirkond, praegune Moldova Vabariik

                                       „Donetski Rahvavabariigi“ endine nn asepeaminister sotsiaalküsimuste vallas. Seotud Vladimir Antyufeyeviga, kes oli vastutav „Donetski Rahvavabariigi valitsuse“ separatistliku „valitsemistegevuse“ eest. Seetõttu on ta toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat. Venemaa endise asepeaministri Dmitry Rogozini soosik. „Donetski Rahvavabariigi“ ministrite nõukogu administratsiooni endine ülem.
                                       Kuni 2017. aasta märtsini „Transnistria Moldova Vabariigi“ nn presidendi täievoliline esindaja Venemaa Föderatsioonis.
                                       Toetab endiselt aktiivselt separatistlikku tegevust või poliitikat.

                                       12.9.2014

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Sünniaeg: 29.9.1982 või 23.9.1982

                                       „Luganski keskvalimiskomisjoni“ endise juhina vastutas ta nn valimiste korraldamise eest 2. novembril 2014„Luganski Rahvavabariigis“. Nende „valimistega“ rikuti Ukraina õiguskorda ja seetõttu olid need ebaseaduslikud. 2015. aasta oktoobrist kuni 2017. aasta detsembrini „Luganski Rahvavabariigi“ nn justiitsminister.
                                       Nende ametikohtade vastuvõtmisega ja nendel ametikohtadel tegutsemisega ning ebaseaduslike valimiste korraldamisega on ta seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.
                                       Jätkab koostöös separatistlike võimudega separatistliku poliitika toetamist ja selle seaduspärastamist.

                                       29.11.2014

                                       122.

                                       Larisa Leonidovna AIRAPETYAN (teise nimega Larysa AYRAPETYAN, Larisa AIRAPETYAN või Larysa AIRAPETYAN)
                                       (Лариса Леонидовна АЙРАПЕТЯН)
                                       (Лариса Леонiдiвна АЙРАПЕТЯН)

                                       Sünniaeg: 21.2.1970

                                       Endine „Luganski Rahvavabariigi“ nn tervishoiuminister. Kandideeris „valimistel“2. novembril 2014„Luganski Rahvavabariigi“ nn juhi kohale.
                                       Nende „valimistega“ rikutakse Ukraina õiguskorda ja seetõttu on need ebaseaduslikud.
                                       Selle ametikoha vastuvõtmisega ja sellel ametikohal tegutsemisega ning ebaseaduslikel „valimistel“ ametlikult kandideerimisega on ta seega aktiivselt toetanud Ukraina territoriaalset terviklikkust, suveräänsust ja sõltumatust kahjustavaid tegevusi ja poliitikaid ning Ukraina edasist destabiliseerimist.
                                       Toetab endiselt aktiivselt separatistlikku tegevust või poliitikat.

                                       29.11.2014

                                       129.

                                       Yevgeniy Eduardovich MIKHAYLOV (teise nimega Yevhen Eduardovych MYCHAYLOV)
                                       (Евгений Эдуардович МИХАЙЛОВ)
                                       (Євген Едуардович МИХАЙЛОВ)

                                       Sünniaeg: 17.3.1963
                                       Sünnikoht: Arhangelsk

                                       Endine „Donetski Rahvavabariigi“ nn ministrite nõukogu minister (valitsusküsimuste administratsiooni ülem).
                                       Nende ametikohtade vastuvõtmisega ja nendel ametikohtadel tegutsemisega on ta seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.
                                       Toetab endiselt aktiivselt separatistlikku tegevust või poliitikat.

                                       29.11.2014

                                       132.

                                       Vladyslav Mykolayovych DEYNEGO (teise nimega Vladislav Nykolayevich DEYNEGO)
                                       (Владислав Миколайович ДЕЙНЕГО)
                                       (Владислав Николаевич ДЕЙНЕГО)

                                       Sünniaeg: 12.3.1964
                                       Sünnikoht: Romny, Sumõ oblast
                                       Ромны, Сумская область

                                       Endine „Luganski Rahvavabariigi“„rahvusnõukogu“ nn asejuhataja.
                                       Nende ametikohtade vastuvõtmisega ja nendel ametikohtadel tegutsemisega on ta seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.
                                       Praegune „Luganski Rahvavabariigi“ nn välisministri kohusetäitja.

                                       29.11.2014

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Sünniaeg: 20.5.1972 või 30.5.1972
                                       Sünnikoht: Lugansk

                                       Endine ebaseadusliku „Luganski Rahvavabariigi“ nn justiitsminister. Endine „Luganski Rahvavabariigi“ nn keskvalimiskomisjoni aseesimees.
                                       Nende ametikohtade vastuvõtmisega ja nendel ametikohtadel tegutsemisega on ta seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.
                                       Vabastati 2018. aasta juunis „Luganski Rahvavabariigi“ nn keskvalimiskomisjoni esimehe kohalt.

                                       16.2.2015

                                       142.

                                       Aleksandr Yurievich TIMOFEEV
                                       (Александр Юрьевич ТИМОФЕЕВ)
                                       Oleksandr Yuriyovych TYMOFEYEV
                                       (Олександр Юрiйович ТИМОФЕЄВ)

                                       Sünniaeg: 15.5.1971
                                       Sünnikoht: Nevinnomyssk, Stavropoli krai
                                       Невинномысск, Ставропольский край

                                       Endine „Donetski Rahvavabariigi“ nn rahandus- ja maksustamise minister.
                                       Nende ametikohtade vastuvõtmisega ja nendel ametikohtadel tegutsemisega on ta seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.
                                       Vabastati 2018. aasta septembris nn rahandus- ja maksustamise ministri ametikohalt.

                                       16.2.2015

                                       149.

                                       Andrei Valeryevich KARTAPOLOV
                                       (Андрей Валерьевич КАРТAПOЛOВ)

                                       Sünniaeg: 9.11.1963
                                       Sünnikoht: Saksa Demokraatlik Vabariik (SDV)

                                       Lääne sõjaväeringkonna endine ülem. Endine põhioperatsioonide osakonna direktor ja Venemaa Föderatsiooni relvajõudude peastaabi aseülem. Osaleb aktiivselt Ukrainas toimuva Vene vägede sõjalise kampaania kujundamises ja rakendamises.
                                       Osales peastaabi kindlaksmääratud tegevuse kohaselt relvajõudude üle operatiivkontrolli teostades aktiivselt Ukraina territoriaalset terviklikkust, suveräänsust ja sõltumatust kahjustavate Venemaa valitsuse poliitikate kujundamises ja rakendamises.
                                       Alates 2018. aasta juulist asekaitseminister.

                                       16.2.2015“

                        Üksused

                                       Nimi

                                       Identifitseerimisandmed

                                       Põhjendused

                                       Loetellu kandmise kuupäev

                                       „4.

                                       „Donetsk People's Republic“ („Donetski Rahvavabariik“)
                                       „Донецкая народная республика“
                                       „Donétskaya naródnaya respúblika“

                                       Ametlik teave:
                                       https://dnr-online.ru/
                                       http://smdnr.ru/
                                       https://dnrsovet.su/
                                       https://denis-pushilin.ru/

                                       „Donetski Rahvavabariik“ kuulutati välja 7. aprillil 2014.
                                       Vastutav ebaseadusliku referendumi korraldamise eest 11. mail 2014. Iseseisvusdeklaratsioon 12. mail 2014.
                                       „Donetski Rahvavabariik“ ja „Luganski Rahvavabariik“ kirjutasid 24. mail 2014 alla „Novorossija Föderaalriigi“ loomise lepingule.
                                       See rikub Ukraina põhiseadust ja sellest tulenevalt ka rahvusvahelist õigust, kahjustades nii Ukraina territoriaalset terviklikkust, suveräänsust ja sõltumatust.
                                       „Donetski Rahvavabariik“ on samuti seotud võitlejate värbamisega ebaseaduslikesse relvastatud separatistlikesse rühmadesse, ohustades seega Ukraina stabiilsust ja julgeolekut.

                                       25.7.2014

                                       5.

                                       „Federal State of Novorossiya“ („Novorossija Föderaalriik“)
                                       „Федеративное государство Новороссия“
                                       „Federativnoye Gosudarstvo Novorossiya“

                                       Ametlikud pressiteated:
                                       http://novopressa.ru/
                                       http://novorossia-tv.ru/
                                       http://novorossia.today/
                                       http://novorossiia.ru/
                                       https://www.novorosinform.org/

                                       „Donetski Rahvavabariik“ ja „Luganski Rahvavabariik“ kirjutasid 24. mail 2014 alla tunnustamata „Novorossija Föderaalriigi“ loomise lepingule.
                                       See rikub Ukraina põhiseadust ja sellest tulenevalt ka rahvusvahelist õigust, kahjustades nii Ukraina territoriaalset terviklikkust, suveräänsust ja sõltumatust.

                                       25.7.2014

                                       24.

                                       Donetski Vabariik (Donetsk Republic) (ühiskondlik organisatsioon)
                                       Донецкая республика

                                       Ametlik teave:
                                       http://oddr.info/

                                       Nn ühiskondlik organisatsioon, kes esitas kandidaate „Donetski Rahvavabariigi“ nn valimistele 2. novembril 2014 ja 11. novembril 2018. Nende „valimistega“ rikutakse Ukraina õiguskorda ja seetõttu on need ebaseaduslikud.
                                       Nendel ebaseaduslikel nn valimistel ametlikult osalemisega on see organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist. Selle asutajaks on Andriy PURGIN ja juht Alexander ZAKHARCHENKO. Nimetas 2018. aastal „Donetski Rahvavabariigi“ nn juhiks Denis PUSHYLINi.

                                       29.11.2014

                                       25.

                                       Peace to Luhansk Region (Mir Luganschine)
                                       Мир Луганщине

                                       https://mir-lug.info/

                                       Nn ühiskondlik organisatsioon, kes esitas kandidaate „Luganski Rahvavabariigi“ nn valimistele 2. novembril 2014 ja 11. novembril 2018. Nende „valimistega“ rikutakse Ukraina õiguskorda ja seetõttu on need ebaseaduslikud.
                                       Nendel ebaseaduslikel nn valimistel ametlikult osalemisega on see organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.

                                       29.11.2014

                                       26.

                                       Free Donbass (teise nimega „Free Donbas“, „Svobodny Donbass“)
                                       Свободньιй Донбасс

                                       http://www.odsd.ru/

                                       Ühiskondlik „organisatsioon“, kes esitas kandidaate „Donetski Rahvavabariigi“ nn valimistele 2. novembril 2014 ja 11. novembril 2018. Nende nn valimistega rikutakse Ukraina õiguskorda ja seetõttu on need ebaseaduslikud.
                                       Nendel ebaseaduslikel nn valimistel ametlikult osalemisega on see organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.

                                       29.11.2014

                                       28.

                                       Luhansk Economic Union (Luganskiy Ekonomicheskiy Soyuz) - Luganski majandusliit
                                       Луганский экономический союз

                                       Ametlik teave:
                                       https://nslnr.su/about/obshchestvennye-organizatsii/337/
                                       https://vk.com/public97306393

                                       Nn ühiskondlik organisatsioon, kes esitas kandidaate „Luganski Rahvavabariigi“ nn valimistele 2. novembril 2014 ja 11. novembril 2018. Nimetas 2014. aastal Oleg AKIMOVi „Luganski Rahvavabariigi“ nn juhi kandidaadiks ja 2018. aastal „Luganski Rahvavabariigi rahvusnõukogu“ liikmeks. Nende „valimistega“ rikutakse Ukraina õiguskorda ja seetõttu on need ebaseaduslikud.
                                       Nendel ebaseaduslikel nn valimistel ametlikult osalemisega on see organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavat tegevust ja poliitikat ning Ukraina edasist destabiliseerimist.

                                       29.11.2014“


title: Nõukogu rakendusmäärus (EL) 2019/409, 14. märts 2019, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

text:
                  15.3.2019

                  ET

                  Euroopa Liidu Teataja

                  L 73/16

         NÕUKOGU RAKENDUSMÄÄRUS (EL) 2019/409,
         14. märts 2019,
         millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 17. märtsi 2014. aasta määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (1), eriti selle artikli 14 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 17. märtsil 2014 vastu määruse (EL) nr 269/2014.

                     (2)

                     Võttes arvesse jõu kasutamist Venemaa Föderatsiooni poolt, mille tulemusel peeti 25. novembril 2018 Kertši väinas kinni Ukraina sõjaväelased ja arestiti laevad, mis kujutab endast rahvusvahelise õiguse ning Ukraina suveräänsuse ja territoriaalse terviklikkuse rikkumist, leiab nõukogu, et kaheksa isikut tuleks lisada nende isikute, üksuste ja asutuste loetellu, kelle suhtes kohaldatakse piiravaid meetmeid, mis on sätestatud määruse (EL) nr 269/2014 I lisas.

                     (3)

                     Määruse (EL) nr 269/2014 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas nimetatud isikud kantakse määruse (EL) nr 269/2014 I lisas esitatud loetellu.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. märts 2019

                  Nõukogu nimel

                  eesistuja

               G. CIAMBA

            (1)  ELT L 78, 17.3.2014, lk 6.

            LISA
            Määruse (EL) nr 269/2014 I lisas esitatud loetellu lisatakse järgmised isikud:

                           Nimi

                           Identifiseerimisandmed

                           Põhjendused

                           Loetellu kandmise kuupäev

                           „176.

                           Sergey Nikolayevich STANKEVICH
                           (Сергей Николаевич СТАНКЕВИЧ)

                           Sugu: mees
                           Sünniaeg: 27.1.1963

                           Venemaa Föderatsiooni föderaalse julgeolekuteenistuse piirivalve direktoraadi juhataja „Krimmi Vabariigi ja Sevastopoli linna“ küsimustes, kontradmiral. Sellel ametikohal tegutsemisega vastutas ta Venemaa Föderatsiooni rannikuvalve laevastiku 25. novembril 2018 toimunud Ukraina vastase tegevuse eest, millega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019

                           177.

                           Andrey Borisovich SHEIN
                           (Андрей Борисович ШЕИН)

                           Sugu: mees
                           Sünniaeg: 10.6.1971

                           Venemaa Föderatsiooni föderaalse julgeolekuteenistuse piirivalve direktoraadi juhataja asetäitja „Krimmi Vabariigi ja Sevastopoli linna“ küsimustes, rannikuvalve osakonna juhataja. Sellel ametikohal tegutsemisega osales ta operatsioonides, mida Venemaa Föderatsioon võttis 25. novembril 2018 Ukraina vastu, millega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019

                           178.

                           Aleksey Mikhailovich SALYAEV/
                           Aleksey Mikhailovich SALYAYEV
                           Oleksii Mykhailovych SALIAIEV
                           (Алексей Михайлович САЛЯЕВ, Олексій Михайлович САЛЯЄВ)

                           Sugu: mees
                           Sünniaeg: 22.8.1978

                           Venemaa Föderatsiooni föderaalse julgeolekuteenistuse piirivalveteenistuse piirivalve patrull-laeva „Don“ (märgistus 353) kapten. Ta juhatas laeva, mis osales aktiivselt meetmetes, mida Venemaa Föderatsioon võttis 25. novembril 2018 Ukraina laevade ja nende meeskondade vastu, ning mis rammis Ukraina mereväe puksiirlaeva „Yany Kapu“. Nende meetmetega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019

                           179.

                           Andrei SHIPITSIN / SHYPITSIN
                           (Андрей Шипицин / ШИПІЦИН)

                           Sugu: mees
                           Sünniaeg: 25.12.1969

                           Venemaa Föderatsiooni föderaalse julgeolekuteenistuse piirivalveteenistuse piirivalve patrull-laeva „Izumrud“ kapten. Ta juhatas laeva, mis osales aktiivselt meetmetes, mida Venemaa Föderatsioon võttis 25. novembril 2018 Ukraina vastu, millega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019

                           180.

                           Aleksey Vladimirovich SHATOKHIN / Oleksii Volodymyrovich SHATOKHIN
                           (Алексей Владимирович ШАТОХИН / Олексій Володимирович ШАТОХІН)

                           Sugu: mees
                           Sünniaeg: 26.1.1971

                           Venemaa Föderatsiooni föderaalse julgeolekuteenistuse „Krimmi Vabariigi ja Sevastopoli“ Kertši kontrollpunkti teenistuse juhataja. Ta osales Ukraina laevade vastastes operatsioonides 25. novembril 2018 kui Venemaa Föderatsioon võttis meetmeid Ukraina laevade ja nende meeskondade vastu, millega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019

                           181.

                           Ruslan Alexandrovich ROMASHKІN
                           (Руслан Александрович РОМАШКИН)

                           Sugu: mees
                           Sünniaeg: 15.6.1976

                           Venemaa Föderatsiooni föderaalse julgeolekuteenistuse „Krimmi Vabariigi ja Sevastopoli“ kontrollpunkti teenistuse juhataja. Selles rollis vastutas ta meetmete koordineerimise eest, mida Venemaa Föderatsiooni relvajõud võtsid 25. novembril 2018 Ukraina laevade ja nende meeskondade vastu, millega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019

                           182.

                           Sergey Alekseevich SHCHERBAKOV
                           (Сергей Алексеевич ЩЕРБАКОВ; Сергій Олексійович ЩЕРБАКОВ)

                           Sugu: mees
                           Sünniaeg: 02.11.1986

                           Venemaa Föderatsiooni Musta mere laevastiku allveelaevade tõrjelaeva „Suzdalets“ kapten, 3. järgu kapten. Ta juhatas laeva, mis osales meetmetes, mida Venemaa Föderatsioon võttis 25. novembril 2018 Ukraina laevade ja nende meeskondade vastu, ning osales aktiivselt puksiirlaeva „Yany Kapu“ blokeerimises ja relvastatud kahurilaeva „Nikopol“. Nende meetmetega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019

                           183.

                           Aleksandr Vladimirovich DVORNIKOV
                           (Александр Владимирович ДВОРНИКОВ)

                           Sugu: mees
                           Sünniaeg: 22.8.1961
                           Sünnikoht: Ussuriisk, Primorje krai, Vene Föderatsioon

                           Venemaa relvajõudude Lõuna sõjaväeringkonna ülem, kindralkolonel ja vastutav piirkonnas paiknevate sõjaliste jõudude, sealulgas ebaseaduslikult annekteeritud Krimmi ja Sevastopoli eest. Selles rollis vastutas ta Musta mere laevastiku ja teiste Venemaa Föderatsiooni sõjaliste jõudude meetmete eest, mida Venemaa Föderatsioon võttis 25. novembril 2018 Ukraina vastu, millega takistati Ukraina laevade juurdepääs Aasovi mere Ukraina rannikule, millega kahjustati Ukraina territoriaalset terviklikkust ja suveräänsust ning julgeolekut, kuna katkestati Ukraina mereväe laevade liikumine ja toimivus.
                           Nende meetmetega toetati ka Krimmi poolsaare Venemaa Föderatsiooni poolt ebaseadusliku annekteerimise tugevdamist.

                           15.3.2019“